  Майя Бывальцева «Удмуртия» издательство «Туала удмурт нылпи литература» антология поттӥз. Со сярысь ужъюртлэн «ВКонтакте» мерлыко вотэсысь бамаз ивортӥзы. 400 бамъем бичетэ 41 авторъёслэн кылбуръёссы, веросъёссы, выжыкылъёссы, сценкаоссы пыризы Антологие шедем авторъёс пӧлын удмурт литератураысь классикъёс но, кылсярысь, Вениамин Ившин, Вячеслав Ар-Серги, Олег Четкарёв, Василий Ванюшев, егит гожъясьёс но - Наталья Варламова, Елена Богданова, Надежда Шкляева. Валамон, озьы ик нылпиослы трос гожъясьёс авторъёс - Алексей Ельцов, Семён Карпов, Лия Малых, Ульфат Бадретдинов но мукетъёсыз. Со сяна, бичетэз 16 суредасьёслэн 350-лэсь трос иллюстрациоссы узырмыто. Антологилэн тиражез 2 сюрс 200 экземпляр. Ваньзэ сямен сое элькунысь муниципал но школа лыдӟиськонниосы келялозы. Тодэ вайытом, азьвылгес Удмуртиын туала удмурт поэзилэн но прозалэн антологиоссы потӥзы.  Тегъёс: Лулчеберет Ижкар нылпиос Удмуртия книгаос  